Til álita kemur að sameina þessa grein við grein um ráðherra, þá sem 2. mgr. þeirrar greinar. Vísað er til skýringa um takmörkun á setutíma almennt hvað ákvæðið varðar.

########## Skýring við eldri tillögur (þarf að vinna saman í greinargerð):

Nefnd B leggur til breytingar á ákvæðinu, í formi valkosta, frá því að það var lagt fram til kynningar á síðasta ráðsfundi, 26. maí. Annars vegar er lögð fram sambærileg tillaga við 10 ár, sem miðar aðeins við forsætisráðherra og hámarkssetu hans við 12 ár, sbr. valkost II. Hins vegar er lögð fram efnisleg tillaga um að enginn geti gegnt ráðherraembætti lengur en 8 ár, en í tilviki forsætisráðherra megi lengja setutíma í 12 ár. Um þetta eru hvorki ákvæði í núverandi stjórnarskrá né gerir stjórnlaganefnd tillögu um að takmarka setutíma ráðherra. Eldri tillaga B-nefndar var málamiðlun milli 8 og 12 ára. Skynsamlegt þótti að skipt yrði um forsætisráðherra á miðju þriðja kjörtímabili þannig að nýr ráðherra hefði tíma til að setja sig inn í starfið áður en til kosninga kemur, vitaskuld að því gefnu að hann/hún njóti trausts meirihluta þingsins. Það þýðir jafnframt að meirihluti þings þarf að hafa þetta í huga áður en hann kýs forsætisráðherra til þriðja kjörtímabils. Á það var bent að einfaldara væri að miða við kjörtímabil. Þau sjónarmið komu fram að endurnýjun stjórnmálamanna geti verið of hröð fremur en hitt, þ.e. að reynsla verði ónóg. Ekki var almennur vilji fyrir því í nefnd B að takmarka setutíma alþingismanna, með tilliti til þess að möguleikar á persónukjöri verði auknir. Rökin fyrir hámarkstíma eru einkum þau að ákveðin valdþreyta geri vart við sig með tímanum. Valdamenn staðni í embættum og hvatar til nýjunga og endurnýjunar slævist. Þá verður endurnýjun til þess að dreifa valdi, ábyrgð, kunnáttu og reynslu.

Ákvæði þetta þarfnast frekari útfærslu en nefnt hefur verið í mót þessu að lýðræði sé nægileg takmörkun. Á síðasta ráðsfundi var lögð fram eftirfarandi tillaga um setutíma ráðherra; 'Enginn getur gegnt sama ráðherraembætti lengur en 8 ár samfleytt. Enginn getur gegnt ráðherraembætti lengur en í 12 ár samtals.' Þessi tillaga nær til allra ráðherra, en heimilar þeim að sitja samtals í 12 ár og geta þá gegnt fleiri en einu embætti ráðherra en ekki lengur en þann tíma.

Þá var rætt um að takmarka ætti enn fremur setutíma þingmanna en það naut ekki meirihluta nefndarmanna.

#### 5 Ráðherrar víki af þingi Tillaga B-nefndar Skýrsla stjórnlaganefndar Stjórnarskráin

Ráðherrar svara fyrirspurnum og taka þátt í umræðum á Alþingi eftir því sem þeir eru til kvaddir, en gæta verða þeir þingskapa. Ráðherrar hafa ekki atkvæðisrétt á Alþingi. Sé alþingismaður skipaður ráðherra víkur hann úr þingsæti á meðan hann gegnir embætti og tekur varamaður þá sæti hans.	Dæmi Dæmi A/B Sé þingmaður skipaður ráðherra skal hann víkja úr þingsæti á meðan hann gegnir ráðherraembætti og tekur varamaður hans sætið á meðan. Ráðherrar eiga þó rétt á að mæla fyrir frumvörpum á Alþingi skv. 76.grein, svara fyrirspurnum og taka þátt í umræðum eftir því sem þeir eru kallaðir til en gæta verða þeir þingskapa. Þeir hafa ekki atkvæðisrétt.	51. gr. Ráðherrar eiga samkvæmt embættisstöðu sinni sæti á Alþingi, og eiga þeir rétt á að taka þátt í umræðunum eins oft og þeir vilja, en gæta verða þeir þingskapa. Atkvæðisrétt eiga þeir þó því aðeins, að þeir séu jafnframt alþingismenn. (Núverandi skipan, ráðherrar eiga setu á þingi en aðeins atkvæðisrétt séu þeir jafnframt alþingismenn.)

Skýring Tillagan byggist á hugmyndum þjóðfundar sem og umræðum á fundum nefndar B sem leið til þess að Skýring Tillagan byggist á hugmyndum þjóðfundar sem og umræðum á fundum nefndar B sem leið til þess að styrkja þingið og skilja að löggjafar- og framkvæmdarvald. Það er hugmynd nefndarinnar að opnað sé frekar fyrir það að ráðherrar komi ekki úr hópi þingmanna. Í þeim tilvikum er ráðherrar koma úr hópi þingmanna víkja þeir úr þingsæti meðan þeir gegna embætti sínu en með því styrkist bæði ríkisstjórnin og þingið í sínum störfum. Ráðherrar geta þá helgað sig verkefnum